'Capgirant Sagunt', referent dels jocs de taula
14 de desembre 2022

![](/media/eylbmi4q/c1_capgirantsagunt_iesclotdelmoro.jpg?width=850&height=382.5)

Este matí l’alumnat de l’IES Clot del Moro que ha optat per fer l’assignatura optativa de Jocs de Taula ha estat en el Centre Cultural Mario Monreal per **«_capgirar Sagunt_»**.

La regidora delegada del Gabinet de Promoció del Valencià, Maria Josep Soriano, el creador Albert Llueca i els dissenyadors Yogurt de fresa han explicat el com i el per què del joc.

![](/media/pbsngux4/c2p_capgirantsagunt_iesclotdelmoro.jpg?width=400&height=540)Ha estat una interessant exposició del procés per idear un joc de taula. En concret, _Capgirant Sagunt_ té com objectiu millorar el coneixement del nostre poble, les seues tradicions, la seua historia, cultura monuments i persones que fan de Sagunt un indret únic i especial, i ho fa d’una forma lúdica i oberta que permet noves propostes, en sintonia amb la, cada cop més imprescindible i valorada, necessitat d’imaginar i crear.

L’alumnat ha mostrat un gran interès per este joc, fet que s’ha posat de manifest quan han preguntat, amb gran curiositat sobre temes, relacionats amb el _Capgirant Sagunt_, tan variats com el procés creatiu que va fer sorgir l’idea inicial, aspectes de dibuix i disseny, utilitat i formes de jugar. Un interès que ha fet que els ponents pogueren aprofundir més en tot allò relacionat amb este joc.

D’este mode, i en consonància amb l’interès mostrat pel públic assistent, els ponents, han animat a l’alumnat a realitzar els seus propis jocs i a enriquir la web del _Capgirant_ amb noves activitats en línia i reals de descoberta al poble, fomentant d’este mode l’aspecte participatiu del joc i animant a altres persones a contribuir aportant el seu granet d’arena en la difusió i el creixement del _Capgirant_, un projecte que construirem entre totes i tots els participants i amb el que coneixerem millor la nostra pròpia llar: Sagunt.

Des del Gabinet de Promoció del Valencià així s’espera perquè es vol que _Capgirant Sagunt_ siga una proposta que avive la llengua i el més participativa possible, doncs es pensa que la nostra llengua es defensa emprant-la en tots els aspectes importants de la vida d’una persona i el joc és un d’ells.

*   [](http://www.facebook.com/sharer.php?u=https://aytosagunto.es/va/actualitat/capgirant-sagunt-ies-clot-del-moro-val-2022-12-14/ "Facebook")
*   [](http://twitter.com/share?url=https://aytosagunto.es/va/actualitat/capgirant-sagunt-ies-clot-del-moro-val-2022-12-14/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/capgirant-sagunt-ies-clot-del-moro-val-2022-12-14/ "Linked In")
*   [](mailto:?body=https://aytosagunto.es/va/actualitat/capgirant-sagunt-ies-clot-del-moro-val-2022-12-14/)